CELEX: 62009CA0296
Language: sl
Date: 2010-12-09 00:00:00
Title: Zadeva C-296/09: Sodba Sodišča (četrti senat) z dne 9. decembra 2010 (predlog za sprejetje predhodne odločbe Hof van Cassatie van België – Belgija) – Vlaamse Gemeenschap proti Mauritsu Baesenu (Socialna varnost — Uredba (EGS) št. 1408/71 — Člen 13(2)(d) — „Osebe, ki se obravnavajo kot“ javni uslužbenci — Pogodba o zaposlitvi, sklenjena z javnim organom)

19.2.2011   
            
            
               SL
            
            
               Uradni list Evropske unije
            
            
               C 55/11
            
         Sodba Sodišča (četrti senat) z dne 9. decembra 2010 (predlog za sprejetje predhodne odločbe Hof van Cassatie van België – Belgija) – Vlaamse Gemeenschap proti Mauritsu Baesenu
   (Zadeva C-296/09) (1)
   
   (Socialna varnost - Uredba (EGS) št. 1408/71 - Člen 13(2)(d) - „Osebe, ki se obravnavajo kot“ javni uslužbenci - Pogodba o zaposlitvi, sklenjena z javnim organom)
   2011/C 55/17
   Jezik postopka: nizozemščina
   
      Predložitveno sodišče
   
   Hof van Cassatie van België
   
      Stranki v postopku v glavni stvari
   
   
      Tožeča stranka: Vlaamse Gemeenschap
   
      Tožena stranka: Maurits Baesen
   
      Predmet
   
   Predlog za sprejetje predhodne odločbe – Hof van Cassatie van België – Razlaga člena 13(2)(a) in (d) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL L 149, str. 2) – Javni uslužbenci in osebe, ki se obravnavajo kot take – Pojem – Oseba, ki je sklenila pogodbo o zaposlitvi z javnim organom
   
      Izrek
   
   Pomen izrazov „javni uslužbenec“ in „osebe, ki se kot take obravnavajo“ v smislu člena 13(2)(d) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti, kakor je bila spremenjena z Uredbo Sveta (EGS) št. 1390/81 z dne 12. maja 1981, je treba določiti samo na podlagi nacionalnega prava države članice, ki velja za upravo kot delodajalca, za osebo, kot je tožena stranka v glavni stvari, za katero v državi članici deloma velja sistem socialne varnosti za javne uslužbence in deloma sistem za zaposlene, pa v skladu s členom 13(2)(d) te uredbe lahko velja zgolj zakonodaja države članice, veljavna za upravo, ki jo zaposluje.
   
      (1)  UL C 267, 7.11.2009.